West Bengal STF | সল্টলেকের ফ্ল্যাট থেকে উদ্ধার মাদক সহ নগদ টাকা, গ্রেফতার ২

বিধাননগর: এবার সল্টলেকে মাদক ব্যবসার খোঁজ। গোপন সূত্রে খবর পেয়ে বৃহস্পতিবার ভোরে সল্টলেকের (Saltlake) দক্ষিণ বিধাননগর থানার (Bidhannagar South Police Station) অন্তর্গত নওভাঙা সেক্টর-৪ (Saltlak) -এ হানা দেয় রাজ্য পুলিশের স্পেশাল টাস্ক ফোর্স (Special Task Force)। ওই তল্লাশি অভিযানে একটি আবাসনের ফ্ল্যাট থেকে উদ্ধার হয় সাড়ে ৩ কেজি হেরোইন (Heroin) সহ নগহ টাকা। ইতিমধ্যে এই ঘটনায় এক মহিলা-সহ দু’জনকে গ্রেফতার করেছে এসটিএফ (STF)। একইসঙ্গে উদ্ধার হয়েছে ৫ কেজি মাদক।

পুলিশ সূত্রের খবর, উদ্ধার হওয়া মদকের সঙ্গে মিলেছে হেরোইন এবং ব্রাউন সুগারের (Brown Sugar) মতো মাদক তৈরির জন্য প্রয়োজনীয় প্রায় দেড় কেজির রাসায়নিক। ধৃত মবিন খান এবং মেহতাব বেগম পশুপালনের ব্যবসা করতেন বলে স্থানীয়েরা জানিয়েছেন বলে পুলিশ সূত্রের খবর। ধাপার মনপুর এলাকায় তাঁদের একটি ফ্ল্যাট রয়েছে। ধৃতদের বিরুদ্ধে মাদক আইনে বিধাননগর দক্ষিণ থানায় মামলা রুজু করা হয়েছে। তাদের রবিবার আদালতে তোলা হবে।

আরও পড়ুন: Recruitment Scam | কুন্তলের প্রোডাকশন হাউসেই নিয়োগ দুর্নীতির টাকা খেটেছে, চাঞ্চল্যকর তথ্য ইডির হাতে

পুলিশ সূত্রে আরও জানা গিয়েছে, ১৫ ঘণ্টার বেশি সময় ধরে ফ্ল্যাটটিতে তল্লাশি চালায় গোয়েন্দারা। ব্যবসায়ীর বাড়ি থেকে মাদক সহ প্রায় ৫ লক্ষ নগদ টাকাও উদ্ধার করেছে এসটিএফ। উদ্ধার হওয়া টাকাগুলিকে  ট্রাঙ্কে করে নিয়ে যাওয়া হয়েছে। বাজেয়াপ্ত করা হয়েছে বেশ কিছু নথিও।

বুধবার পার্কসার্কাস এলাকার একটি বাড়িতে প্রথমে হানা দেয় এসটিএফের আধিকারিকরা। সেখান থেকে এই ঠিকানার খোঁজ পান তদন্তকারীরা। এরপরই দু’টি গাড়িতে ধাপা মানপুরের ওই ফ্ল্যাটে তল্লাশিতে যান। এলাকাবাসীদের মতে, বেশ কয়েকমাস আগে এই ফ্ল্যাটে আসে মোবিন ও তাঁর পরিবার। তবে তারা আশপাশের কারও সঙ্গে তেমন একটা কথা বলতেন না। মাঝেমধ্যেই ওই ব্যবসায়ীর বাড়িতে বড় বড় গাড়ি নিয়ে লোকজনের আনাগোনা ছিল। প্রায় ১২ জন সদস্যের একটি প্রতিনিধি দল এসে অভিযান চালায় ওই ফ্ল্যাটে। তারপরই মাদক সহ নগদ টাকা উদ্ধার করে রাজ্য পুলিশের এসটিএফ।